b'\n_START_ARTICLE_\nTysk mesterskap i skiskyting 2016\n_START_PARAGRAPH_\nTysk mesterskap i skiskyting 2016 ble arrangert fra 2. til 4. september p\xc3\xa5 Sparkassenarena Osterzgebirge i Altenberg og fra 8. til 11. september p\xc3\xa5 DKB-Ski-Arena i Oberhof. Det tyske mesterskapet i skiskyting har siden 2002 v\xc3\xa6rt arrangert p\xc3\xa5 rulleski p\xc3\xa5 sensommeren, av hensyn til terminlisten i skiskyting._NEWLINE_I kvinneklassen dominerte Franziska Preu\xc3\x9f, Maren Hammerschmidt og Vanessa Hinz, der Franziska Preu\xc3\x9f vant to \xc3\xb8velser individuelt og fikk gull i stafett, samt at hun vant sammenlagt i mesterskapet. I herreklassen vant Simon Schempp sprinten og jaktstarten, mens Arnd Peiffer vant fellesstarten, og sammenlagtkonkurransen i mesterskapet. _NEWLINE_Det ble ogs\xc3\xa5 arrangert et spesiallangrenn, som ogs\xc3\xa5 var \xc3\xa5pen for langrennsl\xc3\xb8pere, men denne \xc3\xb8velsen inngikk ikke i sammenlagtkonkurransen. _NEWLINE_Sammenlagtkonkurransen (tysk: Pokalwertung) ble k\xc3\xa5ret ved at ut\xc3\xb8verne fikk poeng ut ifra plassering i de ulike skiskytter\xc3\xb8velsene.'